Zorro «Shaxtyor» bilan yangi shartnoma imzoladi

«Shaxtyor» bosh murabbiyi Paulo Fonseka klub bilan yangi shartnoma imzoladi. 
O Jogo xabariga ko‘ra, portugaliyalik mutaxassis yana ikki yil davomida klubda ishlaydi va yiliga 4 million yevro maosh oladi.
Ma'lumki, Fonseka «Shaxtyor» bilan Chempionlar Ligasi guruh bosqichidan chiqsa, matbuot anjumaniga Zorro libosida kelishni va'da bergan va bu ishni uddalagan edi. 
Avvalroq, Fonseka bilan «Arsenal» va «Zenit» klublari qiziqayotgani haqida xabarlar tarqalgan edi.